UBathabile Dlamani akeneme ngeTop 6 ye-ANC 'egcwele amadoda' | News24UBathabile Dlamani akeneme ngeTop 6 ye-ANC 'egcwele amadoda'Johannesburg - UMengameli we-ANC Women's League uBathabile Dlamini uthi uJessie Duarte ubengeke asithole isikhala kwiTop 6 ye-ANC ukube ubesohlwini lwalabo abebehamba noCyril Ramaphosa."Akumele siziqhenye ngalo mphumela. Isiphinde yabuya futhi indaba yokuthi amadoda yiwo afanelwe ukuphatha," esho esithangamini sabezindaba ngoLwesibili, kubika i-eNCA."UJessie Duarte ungenile kwiTop 6 futhi siyaziqhenya ngaye, kepha sifuna ukusho futhi ukuthi uComrade Jessie ungene kulesiya sikhala kuphela ngoba ubeqhudelana nomunye umuntu wesifazane."Ukube ubebanga nomunye umuntu wesilisa ubengeke alibone elidlalayo. U-Oliver Tambo uyaphenduka ethuneni kumanje ngenxa yalo mphumela. Umzabalazo wokuqoka umengameli wesifazane ubuvele ungeke ube lula futhi lokho besikwazi kwasekuqaleni," eqhuba.OLUNYE UDABA: I-ANC ibambe umhlangano mayelana namavoti 'anyamalele'Uthe yize bewazi amagalelo kaDuarte kwezomzabalazo, kanjalo bayazi futhi ukuthi ubengeke aphumelele ukube ubeqhathwe nomuntu wesilisa.UNkosazana Dlamini-Zuma, obesekwa yi-ANCWL kwesikamengameli kaKhongolose, ukhale ngaphansi kwanqoba uRamaphosa.UDlamini uphinde wazwakalisa ukuthi beyi-ANCWL bayaziqhenya ngoMengameli Jacob Zuma ngoba ukwazile ukuhola inhlangano ngezikhathi ezinzima.Buka uDlamini ekhuluma ngezansi:Here are the results for the Wednesday, 20 March Lottery draw 15 minutes ago Click here for the full list of lottery results
